als_Latn dik_Latn sag_Latn
Asport – Të gjithë prisnin fitore, të gjithë prisnin që Shkëndija të kalojë në gjysmëfinale, megjithatë ndodhi e kundërta. Rezultatu 1-1 nuk mjaftoi për të përmbysur gjithçka. Ndonëse pritej një lojë për fitore, kuqezinjtë e Tetovës nuk arritën të kalojnë Bregallnicën, e cila për Shkëndijën konfirmohet si ”macja e zezë”. Mysafirët shënuan në minutën e 7 përmes Zdravkov. Ndërkaq, Pollozhani konfirmon veten edhe një herë si lojtari më i spikatur, duke shënuar në minutën e 32 me kokë pas një shërbimi këndor. Tentimet e Shkëndijës nuk qenë aq vendimtare për të ndryshuar rezultatin në të mirë të vendasve.
Mundësia mjaft e mirë e Burhan Emurllait përfundoi jashtë golit. Në pjesën e dytë nuk pamë ndonjë ndryshim të madh në lojë, pasi që edhe mysafirët ishin të saktë në ndalimet e sulmeve. Për më tepër shtylla u bë aleat me ta dhe ndaloi një gjuajtje mjaft të fuqishme të Shkëndijës. Mungesa e një sulmuesi cilësor, por edhe e lojtarëve si Selmani e Nexhipi ishin gjithashtu pikat që ndikuan në lojën e dobët të ekipit tetovarë.
Eliminimi i Shkëndijës edhe një herë dëshmon se klubi ende nuk po arrinë ta merr veten pas dëmeve që pësoi nga udhëheqësia e mëhershme e ekipit, megjithatë sponsori i ri, kompania Ecolog, ka premtuar se do të bëj shumë për të ngritur ekipin në nivelet më të larta të mundshme.
Kurse, ekipi tjetër shqipëtar, Drita, humb me rezultat të thellë, duke pranuar 7 gola dhe realizuar vetëm 1.
You must be logged in to post a comment Login
als_Latn als_Latn als_Latn als_Latn eng_Latn